الیکٹرانکس اور اطلاعات تکنالوجی کی وزارت
الیکٹرونکس اور اطلاعاتی ٹیکنالوجی کی وزارت نے ’’اُمنگ ایپ‘‘میں میپ خدمات کو فعال بنایا؛ میپ مائی انڈیا کے ساتھ مفاہمتی عرضداشت پر دستخط کئے
یہ خدمت لوگوں کو اُن کے آس پاس کے علاقوں میں منڈیوں ، بلڈ بینک وغیرہ جیسی سرکاری سہولتوں کا پتہ لگانے کے قابل بنائے گی
شروع کی گئی نئی میپ خدمت کے ساتھ لوگ منظر اور آواز ہدایات کے توسط سے آسانی سے آ جا سکیں گے
الیکٹرونکس اور اطلاعاتی ٹیکنالوجی کی وزارت نے حال کے دنوں میں سرکاری خدمات کی آن لائن ذرائع سے مہیا کرنے کی سہولت دے کر شہریوں کی زندگی کو آسان بنانے کےلئے متعدد پہل کی ہے۔ ڈیجیٹل انڈیا پروگرام کی پہل کو مزید آگے بڑھانے کےلئے اور کی تھیم کو ذہن میں رکھتے ہوئے ایم ای آئی ٹی وائی نے میپ مائی انڈیا کے ساتھ ایک مفاہمتی عرضداشت کی توسط سے ’’اُمنگ ایپ‘‘میں میپ خدمات کو فعال بنادیا ہے۔
اُمنگ کے میپ مائی انڈیا نقشوں کے ساتھ انضمام کے نتیجے میں شہری ایک بٹن کی کلک پر اپنے آس پاس کے قریبی مقام پر سرکاری سہولتیں جیسے منڈیاں، بلڈ بینک اور دوسری بہت سی معلومات حاصل کرسکیں گے۔وہ اسے میپ مائی انڈیا کے ذریعے تعمیر شدہ ہندوستان کے سب سے وسیع اور مکالماتی سڑک اور گاؤں کے سطح کے نقشوں پر بھی دیکھ سکیں گے۔شہری اُمنگ ایپ اور میپ مائی انڈیا کے مابین ربط کے توسط سے نیویگیشن کے دوروان آمد و رفت اور سڑک تحفظاتی انتباہ سمیت مقامات کے لئے ڈرائیونگ فاصلہ ، سمتوں کا تعین اور باری باری سے آواز اور منظر سے رہنمائی حاصل کرنے کے اہل ہوں گے۔
اُمنگ ایپ نے درج ذیل خدمات میں میپ مائی انڈیا کے توسط سے نقشہ سازی صلاحیت مہیا کرنا شروع کردیا ہے۔
- میرا راشن- اُمنگ کے توسط سے استعمال کنندگان سب سے’ قریب ترین مناسب قیمت کی دکانوں‘ کی شناخت اور سمت کے بارے میں پتہ کرسکتے ہیں، کیونکہ میپ مائی انڈیا انضمام نقشے پر پوائنٹرز کی شکل میں دکانیں دکھائی دیتی ہیں۔
- ای-نام- امُنگ کے توسط سے ’منڈی نیئر می‘خدمت استعمال کنندگان کو نقشے پر دکھائی گئی قریب کی منڈیوں کو پہچاننے اور نیویگیٹ کرنے میں مدد کرے گی۔
- دامنی-’دامنی لائٹنگ الرٹ‘خدمت استعمال کنندگان کو آس پاس کے علاقوں کا ایک منظر دکھاکر بجلی گرنے کا انتباہ دینے کے لئے ہے، جہاں پچھلے کچھ منٹوں میں بجلی گری ہے۔ یہ انتباہی نظام نقشے پر بجلی گرنے کے امکانات والے مقامات کے بارے میں معلومات مہیا کرتا ہے۔
شہریوں کے لئے اہمیت کو مزید بڑھانے کے لئے نقشے کی کام کرنے کی صلاحیت جلد ہی کئی دیگر خدمات میں اہل بنائے گی۔ جیسے :
- ای ایس آئی سی-استعمال کنندگان ای ایس آئی سی مراکز جیسے اسپتالوں؍دوا خانوں کو نقشے پر دیکھ سکتے ہیں اور ان کے راستوں کے بارے میں جانکاری حاصل کرسکتے ہیں۔
- انڈین آئل-یہ خدمت آس پاس کے گیس اسٹیشنوں کے خوردہ اور تقسیم کاروں کے ساتھ ساتھ ایندھن بھرنے والے اسٹیشنوں کا پتہ لگانے کے لئے ہے۔
- این ایچ اے آئی-اس کے توسط سے استعمال کنندگان سفر کے دوران ٹول پلازہ اور ٹول شرحوں کے بارے میں معلومات دیکھ سکتے ہیں۔
- نیشنل کرائم ریکارڈ بیورو نقشے پر آس پاس کے پولس اسٹیشنوں سے متعلق معلومات فراہم کرتاہے۔
- پردھان منتری گرام سڑک یوجنا استعمال کنندگان کو میپ مائی انڈیا پلیٹ فارم پر سڑک کا استعمال کرکے ٹوٹی پھوٹی سڑکوں کی شکایتوں کو صحیح جگہ پہنچانے میں مدد کرے گی۔
اُمنگ کے بارے میں:
اُمنگ موبائل ایپ بھارت سرکار کا واحد ، متحدہ ، محفوظ، ملٹی چینل، ملٹی پلیٹ فارم، کثیرزبانوں، ملٹی سروس موبائل ایپ ہے، جو اعلیٰ اثرات والی خدمات مختلف اداروںتک رسائی مہیا کرتا ہے۔وزیر اعظم جناب نریندر مودی نے 2017ء میں اُمنگ ایپ کی شروعات کی تھی۔امنگ شہریوں کے موبائل فون پر سرکار کو آسان بنانے کے بڑے ہدف کے ساتھ ایک ہی موبائل ایپ پر اہم سرکاری خدمات لاتا ہے۔ اب تک امنگ 257محکموں اور 32 ریاستوں سے تقریباً 1251خدمات فراہم کرتا ہے اور تقریباً 20,280کارآمد بل ادائیگی خدمات اور کئی دیگر خدمات مستقبل میں آنےو الی ہیں۔امنگ یوزر بیس نے اینڈرائیڈ ، آئی او ایس ، ویب اور کائی او ایس پلیٹ فارم پر 3.41کروڑ کی تعداد کو عبور کر گیا ہے۔ شہری امنگ سے اپنے ڈیجی لاکر کھاتوں تک بھی پہنچ سکتے ہیں اور ریپیڈ اسسمنٹ سسٹم کے توسط سے کسی بھی خدمات کا فائدہ اٹھانے کے بعد اپنا ردعمل دے سکتے ہیں، جسے امنگ کے ساتھ جوڑا گیا ہے۔
میپ مائی انڈیا کے بارے میں:
میپ مائی انڈیا 1995ء میں نئی دہلی ہندوستان میں قائم شدہ اور صدر درفتر والی ایک ملکی کمپنی کی تیار کردہ ہے، جس نے پورے ملک کی ڈیجیٹل شکل میں نقشہ سازی کی ہے۔یہ استعمال کنندگان کو آس پاس کے ضروری مقامات کو تلاش کرنے اور انہیں وسیع عمارتی سطح کے نقشے پر دیکھنے میں مدد کرتا ہے۔میپ مائی انڈیا کے اے پی آئی ایپ اور ٹیکنالوجی ڈیولپرز کو ہندوستان کے اپنے ملکی خود انحصار نقشوں کو اپنے ایپ میں آسانی سے ضم کرنے میں اہل بناتے ہیں۔
امنگ ایپ کو 97183-97183پر مِسڈ کال دے کر ڈاؤن لوڈ کیا جاسکتا ہے اور ڈاؤن لوڈ کے لئے درج ذیل لنک پر دستیاب ہے:
- Web: https://web.umang.gov.in/web/#/
- Android: https://play.google.com/store/apps/details?id=in.gov.umang.negd.g2c
- iOS: https://apps.apple.com/in/app/umang/id1236448857
ش ح۔ج ق۔ن ع

(Visitor Counter : 283